Návrh 

Komuniké

	Vláda Slovenskej republiky na svojom zasadnutí dňa ...................... schválila „Správu o zavŕšení prípravy ministerstiev a ústredných orgánov štátnej správy na efektívne fungovanie v podmienkach členstva SR v EÚ“.
	Materiál informuje o realizovaných opatreniach, ktoré boli na úrovni ústrednej štátnej správy prijaté s cieľom zavŕšenia procesu prípravy ministerstiev a ústredných orgánov štátnej správy na efektívne fungovanie a plnenie príslušných záväzkov Slovenskej republiky v podmienkach členstva v Európskej únii. Materiál obsahuje dve základné časti. Prvá sa venuje príprave ústrednej štátnej správy na členstvo v únii zo všeobecného hľadiska a druhá popisuje prípravu na fungovanie štátnej správy z hľadiska jej aktívneho zapájania sa do činnosti inštitúcií Európskej únie a plnenia úloh vyplývajúcich zo spolupodieľania sa Slovenskej republiky na legislatívnom procese v únii.